hotchpotch/miracl-hf-unified huggingface dataset:
Jussi Piha
Jussi Piha (s. 21. helmikuuta 1987) on suomalainen salibandyn pelaaja. Piha edustaa seuratasolla tamperelaista Classicia. Ennen siirtymistä Classiciin Piha pelasi Oilersissa. Hänen pelipaikkansa on puolustaja.
Piha aloitti pelaajauransa espoolaisessa Oilersissa kaudella 2005–2006. Espoolaisseurassa Piha voitti SM-pronssia kaudella 2010–2011. Piha pelasi Oilersissa runkosarjassa 126 ottelua, joissa teki 39 maalia ja 70 syöttöä. Pudotuspeleissä hän pelasi 14 ottelua, joissa teki 2 maalia ja 7 syöttöpistettä. Kaudeksi 2012–2013 Piha siirtyi tamperelaiseen Classiciin. Hän on saavuttanut seurassa kaksi suomenmestaruutta, yhden SM-hopean ja yhden SM-pronssin. Hän on pelannut Classicissa 119 runkosarjaottelua, joissa on tehnyt 36 maalia ja 123 syöttöpistettä. Pudotuspeleissä hän on tehnyt 46 ottelussa 13 maalia ja 35 syöttöpistettä.
Piha on pelannut Suomen salibandymaajoukkueessa vuodesta 2013 lähtien 14 ottelua. Hän on tehnyt niissä kaksi maalia ja 9 syöttöpistettä.
Trietyylifosfiitti
Trietyylifosfiitti (CHPO) on etanolin ja fosforihapokkeen esteri. Yhdistettä voidaan käyttää reagenssina orgaanisen kemian synteeseissä ja muun muassa voiteluaineiden lisäaineena.
Huoneenlämpötilassa trietyylifosfiitti on väritöntä ja pistävänhajuista nestettä. Yhdiste on veteen liukenematonta, mutta liukenee orgaanisiin liuottimiin esimerkiksi etanoliin ja dietyylieetteriin. Trietyylifosfiitti ärsyttää hengitysteitä, ihoa ja silmiä.
Trietyylifosfiittia valmistetaan etanolin ja fosforitrikloridin välisellä reaktiolla, jota katalysoivat amiinit. Trietyylifosfiitti pelkistää useita funktionaalisiä ryhmiä ja sitä käytetään pelkistimenä orgaanisen kemian synteeseissä. Tämän lisäksi se reagoi elektrofiilien kanssa, jolloin tuotteina muodostuu fosfonaatti- tai fosfaattiestereitä, jotka ovat hyödyllisiä orgaanisen kemian synteesien lähtöaineita. Trietyylifosfiittia voidaan käyttää myös muovienpehmentimenä sekä stabiloivana lisäaineena voiteluaineissa.
Luettelo Raaseporin julkisista taideteoksista ja muistomerkeistä
Luettelo Raaseporin julkisista taideteoksista ja muistomerkeistä sisältää Raaseporin kaupungissa julkisilla paikoilla pysyvästi olevat julkiset taideteokset ja muistomerkit sekä muistolaatat. Raaseporiin kuuluvat entiset Tammisaaren ja Karjaan kaupungit sekä Pohjan kunta. Näihin on aiemmin liitetty Tenholan, Bromarvin ja Snappertunan kunnat sekä Tammisaaren maalaiskunta ja Karjaan maalaiskunta.
Janne Lamminen
Janne Lamminen (s. 29. joulukuuta 1985) on suomalainen salibandyn pelaaja ja maailmanmestari. Lamminen edustaa seuratasolla tamperelaista Classicia. Pelipaikaltaan hän on puolustaja.
Lamminen aloitti ammattilaisuransa tamperelaisessa Gunnersissa kaudella 2003–2004. Hän pelasi Gunnersissa yhteensä runkosarjassa 86 ottelua, joissa teki 23 maalia ja 24 syöttöpistettä. Pudotuspeleissä hän teki 9 ottelussa 2 maalia ja 3 syöttöpistettä. Kaudeksi 2009–2010 hän siirtyi Kooveehen, jossa pelasi kahden kauden ajan. Kooveessa Lamminen pelasi 44 runkosarjaottelua, joissa teki 14 maalia ja 27 syöttöpistettä. Pudotuspeleissä Lamminen teki Kooveessa kaksi syöttöpistettä seitsemässä ottelussa. Kaudeksi 2011–2012 Lamminen siirtyi nykyiseen seuraansa Classiciin. Classicissa hän on voittanut kaksi suomenmestaruutta, yhden SM-hopean ja yhden SM-pronssin. Classicissa hän on tehnyt 155 runkosarjaottelussa 66 maalia ja 62 syöttöpistettä. Pudotuspeleissä Lamminen on pelannut Classicissa 49 ottelua, joissa on tehnyt 16 maalia ja 24 syöttöpistettä.
Lamminen debytoi aikuisten maajoukkueessa vuonna 2011. Lamminen oli mukana Göteborgin MM–kilpailuissa 2014, Riian MM–kilpailuissa 2016 ja Prahan MM-kilpailuissa 2018. Vuonna 2014 hän saavutti maajoukkueen kanssa hopeaa ja 2016 sekä 2018 kultaa. Hän on pelannut maajoukkueessa 57 ottelua, joissa on tehnyt 16 maalia ja antanut 16 maalisyöttöä.
Joonas Pylsy
Joonas Pylsy (s. 1. tammikuuta 1990) on suomalainen salibandyn pelaaja ja maailmanmestari. Pylsy edustaa tamperelaista Classicia. Hän on pelipaikaltaan hyökkääjä.
Pylsy aloitti ammattilaisuransa kaudella 2009–2010 jyväskyläläisessa Happeessa. Hän saavutti Happeessa kaudella 2013–2014 suomenmestaruuden. Happeessa Pylsy pelasi 124 runkosarjaottelua, joissa teki 69 maalia ja 64 syöttöpistettä. Pudotuspeleissä hän teki 16 maalia ja 11 syöttöpistettä 32 ottelussa. Kauden 2013–2014 päätteeksi Pylsy siirtyi sveitsiläiseen Unihockey Tigersiin. Tigersissä hän pelasi kaksi kautta tehden 44 maalia ja antaen 41 maalisyöttöä. Kaudeksi 2016–2017 Pylsy siirtyi tamperelaiseen Classiciin. Hän voitti suomenmestaruuden heti ensimmäisellä kaudella tamperelaisseurassa. Hän on pelannut Classicissa 21 runkosarjan ottelua, joissa on tehnyt 18 maalia ja 23 syöttöpistettä. 10 pudotuspelissä hän on tehnyt 13 maalia ja 5 syöttöpistettä.
Pylsy pelasi ensimmäisen kerran aikuisten maajoukkueessa vuonna 2015. Pylsy oli mukana Riian MM–kilpailuissa 2016, joissa Suomi saavutti maailmanmestaruuden. Hän oli myös mukana Prahan MM-kisoissa voittamassa Suomelle kultaa ja hänet valittiin turnauksen tähdistökentälliseen. Hän on pelannut Suomen maajoukkueessa 25 ottelua, joissa on tehnyt 14 maalia ja antanut 10 maalisyöttöä.
Desperados (pelisarja)
Desperados on Spellbound Entertainmentin kehittämä strategiapelisarja.
Saksalainen videopelifirma Mimimi Productions ilmoitti heinäkuussa 2018 sarjan saavan jatkoa kesällä 2019, ottaen ohjat seuraavan pelin kehittämisestä. Spellbound Entertainment lakkautti toimintansa vuonna 2012, jonka vuoksi Desperados-pelisarja on vuoteen 2018 mennessä ehtinyt olla jäissä jo vuosikymmenen.
Pyhän Mikaelin kirkko (Winterbourne)
Pyhän Mikaelin kirkko () on Winterbournessa, Gloucestershiressa sijaitseva anglikaaninen kirkko, joka on rakennettu 1100-luvulla. Se on Grade I -luokan suojelukohde.
Studio (albumi)
Studio on ruotsalaisen Tages-yhtyeen albumi, joka julkaistiin vuonna 1967.
Jarno Mäkelä
Jarno Mäkelä (s. 12. kesäkuuta 1976) on suomalainen kilpauransa päättänyt koripalloilija. Loukkaantumisista lyhyellä pelaajaurallaan kärsinyt Mäkelä palkittiin kaudella 1999–2000 SM-koriksen vuoden tulokkaana.
Kouvojen kasvatti Mäkelä pelasi kasvattajaseurassaan miesten pääsarjatasolla ensimmäisen kerran tammikuussa 1996 minuutin verran. Kaudella 1999–2000 hän pelasi Kouvojen edustusjoukkueessa yli 32 minuuttia ottelua kohden tehden runkosarjassa keskimäärin 12,9 pistettä, ottaen 3,6 levypalloa ja antaen 2,5 korisyöttöä. Kolmen pisteen heitoissaan Mäkelä onnistui runkosarjakauden aikana yli 46-prosenttisesti. Kouvot oli runkosarjassa viides ja putosi ToPoa vastaan puolivälierissä. Toisessa puolivälieräottelussa Mäkelän polven molemmat sivusiteet ja mahdollisesti eturistiside repesivät, ja hänen kautensa päättyi polvileikkaukseen. Hänet palkittiin suurella äänienemmistöllä kauden 1999–2000 tulokkaana. Kauden aikana hän pelasi myös Korać cupissa.
Lokakuussa 2002 Mäkelä palasi puolentoista vuoden loukkaantumisongelmien jälkeen jälleen Kouvojen joukkueeseen pääsarjatasolle. Hän pelasi kuusi ottelua ja teki 20. lokakuuta miesten pääsarjan piste-ennätyksensä, 25, FoKoPoa vastaan mutta joutui jälleen polvileikkaukseen. Tämän jälkeen Mäkelä lopetti pääsarjauransa. Hän on sittemmin toiminut koripallovalmentajana.
Kuoleman suudelma
Kuoleman suudelma on Henry Hathawayn ohjaama elokuva vuodelta 1947. Film noirin lajityyppiä edustava elokuva perustuu tositapahtumiin ja sai realismin pintasilauksen sillä, että ohjaajan vaatimuksesta se kuvattiin aidoilla tapahtumapaikoilla New Yorkissa.
Elokuvan maine perustuu erityisesti sivuosassa Tommy Udoa näyttelevään Richard Widmarkiin. Hän sai siinä ensimmäisen elokuvaroolinsa, josta hän sai lupaavan tulokkaan Golden Globe -palkinnon. Hän oli myös Oscar-ehdokkaana sivuosanäyttelijänä. Hänen psykopaattitappajan roolinsa on jäänyt elokuvahistoriaan. Sen sijaan Victor Maturen roolisuoritusta Biancona on esimerkiksi kriitikko Timo Peltonen pitänyt kankeana.
M/S Apollo
M/S Apollo -nimellä on liikennöinyt kaksi Viking Linen matkustaja-autolauttaa:
Rolf Björklund
Rolf Torbjörn Björklund (s. 8. toukokuuta 1937 Helsinki) on suomalainen kilpauransa päättänyt ratameloja.
Björklund kuului Rooman kesäolympialaisissa 1960 Suomen 4×500 metrin kajakkiyksikköviestijoukkueeseen Juhani Heleniuksen, Paavo Vaskion ja Torbjörn Blomqvistin kanssa. Kyseisellä matkalla kilpailtiin ainoan kerran olympiahistoriassa. Suomen nelikko jäi alkueränsä viimeiseksi mutta eteni keräilyerän kautta välieriin, missä se karsiutui loppukilpailusta.
Torbjörn Blomqvist
Rolf Torbjörn Blomqvist (14. helmikuuta 1941 Helsinki – 20. helmikuuta 2017) oli suomalainen ratameloja.
Blomqvist kuului Rooman kesäolympialaisissa 1960 Suomen 4×500 metrin kajakkiyksikköviestijoukkueeseen Juhani Heleniuksen, Paavo Vaskion ja Rolf Björklundin kanssa. Kyseisellä matkalla kilpailtiin ainoan kerran olympiahistoriassa. Suomen nelikko jäi alkueränsä viimeiseksi mutta eteni keräilyerän kautta välieriin, missä se karsiutui loppukilpailusta.
GP2 Bahrainin Grand Prix 2014
GP2 Bahrainin Grand Prix 2014 oli GP2-kauden 2014 ensimmäinen osakilpailu, joka ajettiin 5.–6. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.
Lauantain kilpailun voittoon ajoi ART Grand Prix -tallin kuljettaja Stoffel Vandoorne. Sunnuntain kilpailun voitti DAMS -tallin Jolyon Palmer.
Juhani Helenius
Jaakko Juhani Helenius (s. 14. toukokuuta 1933 Hämeenlinna) on suomalainen kilpauransa päättänyt ratameloja.
Helenius kilpaili kahdesti kesäolympialaisissa. Melbournessa 1956 hän kilpaili kajakkikaksikoiden 1 000 metrillä Pentti Raaskosken parina. Kaksikko hylättiin alkuerissä. Roomassa 1960 hän kuului Suomen 4×500 metrin kajakkiyksikköviestijoukkueeseen Torbjörn Blomqvistin, Paavo Vaskion ja Rolf Björklundin kanssa. Kyseisellä matkalla kilpailtiin ainoan kerran olympiahistoriassa. Suomen nelikko jäi alkueränsä viimeiseksi mutta eteni keräilyerän kautta välieriin, missä se karsiutui loppukilpailusta.
Pellosniemi
Pellosniemi on taajama Ristiinassa Mikkelissä. Ristiinan kirkonkylän eteläpuolella sijaitsevaan Pellosniemeen on rautatieyhteys.
Pentti Raaskoski
Jarmo Pentti Antero Raaskoski (Rask, s. 3. maaliskuuta 1929 Porvoo) on suomalainen kilpauransa päättänyt ratameloja.
Raaskoski kilpaili Melbournen kesäolympialaisissa 1956 kajakkikaksikoiden 1 000 metrillä Juhani Heleniuksen parina. Kaksikko hylättiin alkuerissä.
Chlefin maakunta
Chlefin maakunta () on maakunta Algerian pohjoisrannikolla. Maakunnan hallinnollinen pääkaupunki on Chlef. Maakunta rajoittuu pohjoisessa Välimereen, idässä Aïn Deflaan ja Tipazan maakuntaan, etelässä Tissemsiltin maakuntaan ja lännessä Mostaganemin ja Relizanen maakuntaan.
Visulahti (täsmennyssivu)
Visulahti voi tarkoittaa seuraavia:
Rainer Åkerfelt
Rainer Robert Åkerfelt (s. 2. joulukuuta 1934 Snappertuna) on suomalainen kilpauransa päättänyt ratameloja.
Åkerfelt kilpaili veljensä Rolf Åkerfeltin kanssa Rooman kesäolympialaisissa 1960 miesten 1 000 metrin kajakkikaksikoissa, missä he etenivät keräilyerien kautta välieriin joissa karsiutuivat loppukilpailusta. Melonnan olympiafinalisti Harry Åkerfelt oli veljesten serkku.
Rolf Åkerfelt
Rolf Rafael Åkerfelt (s. 13. heinäkuuta 1941 Tammisaari) on suomalainen kilpauransa päättänyt ratameloja.
Åkerfelt kilpaili veljensä Rainer Åkerfeltin kanssa Rooman kesäolympialaisissa 1960 miesten 1 000 metrin kajakkikaksikoissa, missä he etenivät keräilyerien kautta välieriin joissa karsiutuivat loppukilpailusta. Melonnan olympiafinalisti Harry Åkerfelt oli veljesten serkku.
Harry Åkerfelt
Harry Mikael Åkerfelt (4. toukokuuta 1915 Tvärminne, Suomen suuriruhtinaskunta – 21. heinäkuuta 2008 Tammisaari) oli suomalainen ratameloja.
Åkerfelt kilpaili Lontoon kesäolympialaisissa 1948 miesten 1 000 metrin kajakkiyksiköissä. Hän eteni alkueränsä toisena loppukilpailuun jossa sijoittui kuudenneksi. Åkerfeltin sukulaiset Rolf Åkerfelt ja Rainer Åkerfelt kilpailivat myös ratamelonnassa olympiatasolla.
GP2 Itävallan Grand Prix 2014
GP2 Itävallan Grand Prix 2014 oli GP2-kauden 2014 neljäs osakilpailu, joka ajettiin 21.–22. kesäkuuta Red Bull Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.
Lauantain kilpailun voittoon ajoi Carlin -tallin kuljettaja Felipe Nasr. Sunnuntain kilpailun voitti Trident -tallin Johnny Cecotto, Jr.
Lauri Santamäki
Lauri Santamäki (30. elokuuta 1907 Tampere – 3. toukokuuta 1991 Tampere) oli suomalainen kansakoulunopettaja, kunnallisneuvos ja Tampereen kunnallispolitiikkaa sotien jälkeen hallinneen aseveliakselin toinen johtohenkilö kaupunginjohtaja Erkki Lindforsin ohella.
Kokoomusta edustanut Santamäki toimi Tampereen kaupunginvaltuuston puheenjohtajana. Hän valmistui opettajaksi Jyväskylän seminaarista vuonna 1930 ja toimi kansakoulunopettajana Ruskossa vuosina 1930–1931 ja Kemissä vuosina 1931–1933 sekä Tampereen kaupungin kansakouluissa vuodesta 1933.
Santamäki oli opiskeluaikanaan mukana seminaarissa toimineessa Karjala-seurassa jonka muita tunnettuja jäseniä olivat Lauri Pihkala ja tuleva Teknillisen Korkeakoulun professori Ohto Oksala. Ryhmä julkaisi vuonna 1930 opetuksen tulevaisuutta Suomessa käsitelleen manifestin "Suur-Suomen koulu" jossa vastutettiin kaksikielisyyttä, internationalismia ja pasifismia. Julkaisuun kirjoittamassaan kansakoulun historianopetusta käsittelevässä laajassa ja sävyltään vahvasti aitosuomalaisessa artikkelissa Santamäki vähätteli Ruotsin vaikutusta Suomen historiaan. Hän esitti, että Suomen heimot muodostuivat vasta tulevan Suomen alueella eivätkä siirtyneet sinne valmiina yhteisöinä, jolloin kulttuuri muodostui täysin suomalaiseksi. Santamäen mielestä suomalaiset joutuivat kauppamatkoillaan Keski-Euroopassa kosketuksiin kristinuskon kanssa ja ristiretket Suomeen olivat ruotsalaisten luoma myytti.
1950-luvulla Santamäki oli keskeisesti vaikuttamassa Yhteiskunnallisen korkeakoulun siirtymiseen Helsingistä Tampereelle. Hän teki myös aloitteen Suomen koulumuseon perustamiseksi ja vastasi pääosin itse museon toteutuksesta. Museo avattiin Tammelan koulun kellarikerroksessa vuonna 1960.
Santamäki keksi Näsinneulan nimen.
Suuri sitaattisanakirja
Suuri sitaattisanakirja on sitaattikokoelma, jonka on toimittanut Jarkko Laine. Laine on myös osittain suomentanut teoksen sitaatit. Teos on ilmestynyt 1982, ja sen on kustantanut Otava. Kolmanteen painokseen asti teos ilmestyi nimellä "Suomen kielen sanakirjat 3, Suuri sitaattisanakirja". Teos sisältää noin 10 000 lainausta.
Alkuperältään muita kuin suomenkielisiä sitaatteja Laine on suomentanut myös itse, erityisesti silloin kun suomennosta ei ole ollut. Mutta hän on suomentanut sitaatteja myös uudestaan silloin kun suomennos on jättänyt hänen mielestään toivomisen varaa. Näin hän on tehnyt muun muassa William Shakespeare -sitaattien kohdalla.
Laineen mukaan vastaavissa valikoimissa ei yleensä ole sitaatteja sellaisilta kielialueilta kuin suomi ja venäjä, ja siksi hän on koonnut näitäkin sitaatteja. Raamatusta hän on valinnut harvinaisempia lainauksia.
R. W. Emerson on sanonut: "Jokainen kirja on lainaus, ja jokainen talo on lainaus kaikista metsistä ja kaivoksista ja kivilouhimoista, ja jokainen ihminen on lainaus kaikista esivanhemmistaan."
GP2 Saksan Grand Prix 2014
GP2 Saksan Grand Prix 2014 oli GP2-kauden 2014 kuudes osakilpailu, joka ajettiin 19.–20. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
Lauantain kilpailun voittoon ajoi Russian Time -tallin kuljettaja Mitch Evans. Sunnuntain kilpailun voitti Racing Engineering -tallin Stefano Coletti.
Suomen kielen sanakirjat
Suomen kielen sanakirjat on Otavan kustantama kuusiosainen kirjasarja, joka sisältää seuraavat teokset:Koko sarjan ISBN 951-1-06120-8
GP2 Britannian Grand Prix 2014
GP2 Britannian Grand Prix 2014 oli GP2-kauden 2014 viides osakilpailu, joka ajettiin 5.–6. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voittoon ajoi Russian Time -tallin kuljettaja Mitch Evans. Sunnuntain kilpailun voitti Carlin -tallin Felipe Nasr.
Napoleon (rap-artisti)
Mutah Wassin Shabazz Beale (s. 7. lokakuuta 1977), paremmin tunnettu taitelijanimellään Napoleon, kuului 2Pacin perustamaan hip hop -kollektiivi Outlawziin. Vuonna 2002 Napoleon kääntyi muslimiksi ja lopetti rap-uransa.
Beale kasvoi New Jerseyssä. 3-vuotiaana hän näki veljiensä kanssa vanhempiensa tulevan murhatuksi. Nuorena hän seurasi serkkunsa ja isoveljensä jalanjälkiä, ja alkoi myymään huumeita. Hänet pidätettiin, minkä jälkeen hän päätti jättää katuelämän ja ryhtyä rap-artistiksi.
Lapsuudenystävänsä Yaki Kadafin kautta Beale tapasi Tupac Shakurin ja liittyi Outlawz-ryhmään. Tupac murhattiin vuonna 1996, ja kaksi kuukautta sen jälkeen Bealen serkku ampui Kadafin. Läheistensä kuoleminen sai Bealen miettimään elämäänsä. Menestyksestä musiikin parissa huolimatta Beale ei ollut onnellinen, ja vuonna 2002 hän päätti lopettaa rap-uransa ja ryhtyä muslimiksi.
Nykyään Beale asuu perheensä kanssa Saudi-Arabiassa, ja toimii yrittäjänä kahvila-alalla. Eräs syy muuttoon oli se, että hän ei halunnut lapsiensa kasvavan samalla tavalla kaduilla Yhdysvalloissa kuin hän itse.
Luettelo televisiosarjan Pieni merenneito jaksoista
Tämä on luettelo televisiosarjan Pieni merenneito jaksoista.
Primetime Emmy 2017
Primetime Emmy 2017 oli järjestyksessään 69. Primetime Emmy -palkintogaala, jossa jaettiin palkintoja televisiosarjoille ja ohjelmille, joita esitettiin Yhdysvalloissa 1. kesäkuuta 2016 – 31. toukokuuta 2017. Gaala järjestettiin Microsoft Theaterissa Los Angelesissa 17. syyskuuta 2017.
Eniten palkintoja sai draamasarja "The Handmaid’s Tale – Orjattaresi" sekä minisarja "Big Little Lies", jotka molemmat saivat 5 Emmyä.
Ehdokkaat julkistettiin 14. heinäkuuta 2017.
Tepe Malyan
Tepe Malyan, "Tall-i Malyan" (Anšan) on muinainen rauniokumpu Lounais-Iranissa. Se oli eräs Elamin varhaisista pääkaupungeista.
Tepe Malyan sijaitsee 46 kilometriä nykyisestä Shirazin kaupungista pohjoiseen, Farsin provinssissa, Beyza/Ramjerdin tasangolla. Tepe Malyan on luultavimmin sama paikka kuin savitauluissa mainittu Elamin vuorimaalla sijainnut Anšan, elamiksi Anzan.
Arkeologien mukaan alueella alettiin asua noin 5500 eaa. Ns. Banesh-jaksolla noin 3400-2800 eaa paikka kasvoi noin 50 ha kokoiseksi kaupungiksi. Silloin se oli 5 kertaa Elamin pääkaupunkina myöhemmin tunnettua )Susaa suurempi. Noin 3100-2800 eaa Tepe Malyanille rakennettiin lopulta noin 5 km pitkä valli, joka sulki sisäänsä noin 200 ha. Tuolloin asukkaat elivät pääosin vehnän viljelyllä ja lampaanhoidolla. Varhaisempina aikoina alueen kylissä valmistettiin jonkin verran saviruukkuja ja kiviastioita. Myöhemmin keskustassa oli pienimuotoista kuparinkäsittelyä.
Sumerilaiset mainitsevat Anshanin ensi kertaa eepoksessa Enmerkar ja Arattan herra, sanoen kaupungin olevan Arattan ja Sumerin välissä. Akkadin Manishtusu väitti joukkojensa vallanneen Anshanin. Tämän jälkeen Akkadin ote herpaantui, ja Awanin dynastia nousi Elamissa. Sumerin kukinkaista ainakin Gudea, Shulgi ja Shu-Sin valvoivat Anshania kuvernöörin avulla. Larsan Gungunum hävitti Anshanin. 15. vuosisadalla eaa Elamin kuninkaat alkoivat käyttää itsestään nimitystä Susan ja Anshanin kuningas. Viimeisen kerran titteliä käytti kuningas Shutruk-Nahhunte II ( 717-699 eaa.)
)
Fouchères (Aube)
Fouchères on kunta Koillis-Ranskassa Auben departementissa Grand Estin alueella. Se sijaitsee Seinejoen varrella.
Kunnan nähtävyyksiä on linna "Château de Vaux". Linna on rakennettu 1700-luvun alussa ja sen suunnitteli arkkitehti Germain Boffrand. 1800-luvulla linna kuului Napoléon III:n poliisipäällikön Charlemagne de Maupas’n perheelle. Linnan nykyiset omistajat ostivat sen 1970-luvulla.
GP2 Malesian Grand Prix 2013
GP2 Malesian Grand Prix 2013 oli GP2-kauden 2013 ensimmäinen osakilpailu, joka ajettiin 23.–24. maaliskuuta Sepang International Circuitin moottoriradalla Malesiassa. Kilpailu ajettiin Formula 1:sten Malesian GP:n ohessa.
Lauantain kilpailun voittoon ajoi Racing Engineering -tallin kuljettaja Fabio Leimer. Sunnuntain kilpailun voitti Rapax -tallin Stefano Coletti.
GP2 Britannian Grand Prix 2013
GP2 Britannian Grand Prix 2013 oli GP2-kauden 2013 viides osakilpailu, joka ajettiin 29.–30. kesäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voittoon ajoi Russian Time -tallin kuljettaja Sam Bird. Sunnuntain kilpailun voitti Hilmer Motorsport -tallin Jon Lancaster.
Jukka Rasilainen
Jukka Veikko Rasilainen (s. 13. toukokuuta 1956 Helsinki) on suomalainen oopperalaulaja (baritoni). Hän opiskeli laulua Pekka Salomaan johdolla Sibelius-Akatemiassa sekä Tina Scarpinin johdolla Roomassa. Hänen varhaisiin oopperarooleihinsa kuuluvat "Don Giovannin" Leporello ja "Sevillan parturin" Basilio 1980-luvulla. Vuosina 1986–1993 hän oli kiinnitettynä saksalaisiin oopperataloihin ja on sen jälkeen jatkanut vapaana taiteilijana erityisesti Dresdenissä; hän esiintyy säännöllisesti myös Suomessa. Häntä arvostetaan erityisesti Wagner-laulajana, ja hän debytoi vuonna 2005 Bayreuthin musiikkijuhlilla "Lentävän hollantilaisen" nimiroolissa.
Châtillon-sur-Seine
Châtillon-sur-Seine on kunta itäisessä Ranskassa Côte-d'Orin departementissa Bourgogne-Franche-Comtén alueella. Se sijaitsee nimensä mukaan Seinejoen varrella.
Kunnan nähtävyyksiä on 1000-luvun alusta peräisin oleva Saint-Vorles’n kirkko, joka sijaitsee korkealla kalliotörmällä. Aivan kirkon kupeessa on Burgundin herttuoiden linnan rauniot ("Château des ducs de Bourgogne").
Kaupungin arkeologisessa museossa ("Musée du Pays Châtillonnais") on nähtävillä Vix’n aarre. Se on kelttiläisestä haudasta löydetty krateeri, joka on valmistettu 500-luvulla eaa. Tämän pronssisen maljakon korkeus on 1,64 metriä.
World Class Wreckin’ Cru
World Class Wreckin’ Cru oli yhdysvaltalainen 1980-luvun puolivälissä toiminut elektro-ryhmä. Ryhmä julkaisi kaksi albumia, "World Class" vuonna 1985 ja "Rapped in Romance" vuonna 1986. Ryhmän tunnetuimmat jäsenet lienevät Dr. Dre, DJ Yella ja Michel’le.
GP2 Espanjan Grand Prix 2014
GP2 Espanjan Grand Prix 2014 oli GP2-kauden 2014 toinen osakilpailu, joka ajettiin 10.–11. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voittoon ajoi Trident -tallin kuljettaja Johnny Cecotto, Jr. Sunnuntain kilpailun voitti Carlin -tallin Felipe Nasr.
Åkerfelt
Åkerfelt voi tarkoittaa:
Rasilainen
Rasilainen voi tarkoittaa:
GP2 Espanjan Grand Prix 2013
GP2 Espanjan Grand Prix 2013 oli GP2-kauden 2013 kolmas osakilpailu, joka ajettiin 11.–12. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voittoon ajoi Hilmer Motorsport -tallin kuljettaja Robin Frijns. Sunnuntain kilpailun voitti Rapax -tallin Stefano Coletti.
Aikajana Yhdistyneiden kansakuntien laajentumisen historiasta
Tämä on aikajana Yhdistyneiden kansakuntien laajentumisen historiasta.Huhtikuusta 2015 alkaen Yhdistyneiden kansakuntien (YK) jäseninä on 193 itsenäistä valtiota, joista kukin on Yhdistyneiden kansakuntien yleiskokouksen jäsen.
Seuraavassa on luettelo Yhdistyneiden kansakuntien jäsenmaista, jotka on järjestetty kronologisessa järjestyksessä niiden liittymispäivämäärän mukaan, mukaan lukien entiset jäsenet.
Nod-sur-Seine
Nod-sur-Seine on kunta itäisessä Ranskassa Côte-d'Orin departementissa Bourgogne-Franche-Comtén alueella. Se sijaitsee Seinejoen varrella.
Toisessa maailmansodassa tehdyt liittoutuneiden maihinnousuoperaatiot Overlord lännestä ja Dragoon etelästä yhdistyivät Nod-sur-Seinessä 12. syyskuuta 1944. Tämän muistoksi kylään on pystytetty muistomerkki.
GP2 Malesian Grand Prix 2012
GP2 Malesian Grand Prix 2012 oli GP2-kauden 2012 ensimmäinen osakilpailu, joka ajettiin 24.–25. maaliskuuta Sepang International Circuitin moottoriradalla Malesiassa. Kilpailu ajettiin Formula 1:sten Malesian GP:n ohessa.
Lauantain kilpailun voittoon ajoi Arden International -tallin kuljettaja Luiz Razia. Sunnuntain kilpailun voitti Lotus GP -tallin James Calado.
Hearts of Iron IV
Hearts of Iron IV on Paradox Development Studion kehittämä ja Paradox Interactiven julkaisema suurstrategiapeli. Se julkaistiin vuonna Linuxille, Mac OS X:lle ja Windowsille. Peli kuuluu "Hearts of Iron" -strategiapelisarjaan.
"Hearts of Iron IV" oli myynyt yli puoli miljoonaa kappaletta helmikuuhun 2017 mennessä. Toukokuussa 2018 julkaisija ilmoitti pelin myyneen miljoona kappaletta.
"Pelaaja"-lehti antoi pelille arvosanan 8/10 arvostelussaan.
Muropaketti antoi pelille neljä tähteä viidestä arvostelussaan.
GameSpot antoi pelille arvosanaksi 8/10 arvostelussaan.
IGN antoi pelille arvosanaksi 9.0/10 arvostelussaan.
Kalkkikämmekät
Kalkkikämmekät ("Anacamptis") on kämmekkäkasveihin kuuluva kasvisuku. Siihen kuuluu 11 peruslajia ja isompi joukko risteymäsyntyisiä lajeja. Kalkkikämmeköitä kasvaa luonnonvaraisena suurimmassa osassa Eurooppaa, paitsi Suomessa, Välimeren ympäristössä, Länsi-Aasiassa ja Keski-Aasiassa. Ruusuke- ja kartiokalkkikämmekän juurimukuloita hyödynnetään ihmisravintona.
Liskokämmekät
Liskokämmekät ("Himantoglossum") on kämmekkäkasveihin kuuluva kasvisuku. Siihen kuuluu 11 lajia. Liskokämmeköiden luonnonvarainen levinneisyysalue on erityisesti Välimeren alueella. Niitä kasvaa Keski- ja Etelä-Euroopassa, Kanarian saarilla, Pohjois-Afrikassa, Lähi-idässä ja Kaukasiassa. Nauhaliskokämmekkä ("Himantoglossum hircinum") kasvaa pohjoisimpana Iso-Britanniassa ja Saksassa.
Saint-Seine-l'Abbaye
Saint-Seine-l'Abbaye on kunta itäisessä Ranskassa Côte-d'Orin departementissa Bourgogne-Franche-Comtén alueella.
Munkki Sigo, joka oli kotoisin Moutiers-Saint-Jeanista, perusti 500-luvulla Saint-Seinen luostarin. Luostarin kirkko on rakennettu 1200-luvulla.
Kierrevilkat
Kierrevilkat ("Spiranthes") on kämmekkäkasveihin kuuluva kasvisuku. Suvussa on 35 lajia. Kierrevilkkoja kasvaa luonnonvaraisena suuressa osassa maailmaa, paitsi Afrikassa ja Etelä-Amerikassa niitä esiintyy vain yksittäisissä maissa. Euroopassa esiintyy neljä lajia, joista syyskierrevilkka ("Spiranthes spiralis") esiintyy Tanskassa ja Etelä-Ruotsissa asti. Kolme muuta lajia Euroopassa ovat suvikierrevilkka ("Spiranthes aestivalis"), "Spiranthes romanzoffiana" ja "Spiranthes sinensis".
Gargilesse-Dampierre
Gargilesse-Dampierre [ɡaʁʒilɛs dɑ̃pjɛʁ] on Ranskan kunta Keski-Ranskan hallintoalueella Indren departementin eteläosassa. Kunnan asukasluku vuonna 2014 oli 306. Kunta kuuluu departementissaan Argenton-sur-Creusen kantoniin La Châtren arrondissementissa.
Gargilesse-Dampierre sijaitsee Creuse-joen laaksossa noin 40 kilometriä etelään departementin pääkaupungista Châteauroux’sta ja noin 90 kilometriä pohjoiseen Limogesin kaupungista. Sen muita kyliä ovat Le Bois Rigaud, Malicorne, Bourny ja La Roue.
Kunta kuuluu kauneimpien ranskalaiskylien järjestöön "Les Plus Beaux Villages de France". Noin 30 kilometriä länsilounaaseen sijaitsee toinen järjestön jäsenkylä, Saint-Benoît-du-Sault.
Kirjailija George Sand asui Gargilesse-Dampierressä yhdessä Alexandre Manceaun (1817–1865) kanssa talossa, joka toimii nyt heidän kotimuseonaan.
Yövilkat
Yövilkat ("Goodyera") on kämmekkäkasveihin kuuluva kasvisuku. Suvussa on hieman alle sata lajia. Suku on nimetty englantilaisen John Goodyerin (1592–1664) mukaan.
Yövilkkoja kasvaa luonnonvaraisena Euraasiassa, Australiassa, Pohjois-Amerikassa, Keski-Amerikassa ja lukuisilla Atlantin, Intian ja Tyynen valtameren saarilla. Suomessa kasvaa yleisenä yövilkka ("Goodyera repens"), joka on maariankämmekän jälkeen toiseksi yleisin kämmekkälaji.
Harajuuret
Harajuuret ("Corallorhiza") on kämmekkäkasveihin kuuluva kasvisuku. Siihen kuuluu 11 lajia. Ne ovat yleensä lehtivihreättömiä sienijuuren varassa eläviä mykoheterotrofikasveja. Harajuurilajeista laajimmalle on levinnyt suvun tyyppilaji harajuuri ("Corallorhiza trifida"), jota esiintyy ympäri pohjoisen metsävyöhykkeen Euraasiassa ja Pohjois-Amerikassa. Kymmenen muuta harajuurilajia kasvavat luonnonvaraisina Amerikan mantereella, Alaskasta ja Kanadasta Karibialle ja Keski-Amerikkaan ulottuvalla alueella.
Kiiltovalkut
Kiiltovalkut ("Liparis") on kämmekkäkasveihin kuuluva kasvisuku. Suvussa on noin 425–430 lajia. Kiiltovalkkuja kasvaa luonnonvaraisena koko maailmassa. Euroopassa esiintyy vain yksi laji, kiiltovalkku ("Liparis loeselii"), jonka tyvilehdet ovat kiiltäväpintaiset. Suomessa kiiltovalkku on hyvin harvinainen ja äärimmäisen uhanalainen kasvi.
Saint-Benoît-du-Sault
Saint-Benoît-du-Sault [sɛ̃.bənwa.dy.sol] on ranskalaiskunta Keski-Ranskan hallintoalueella Indren departementissa. Kunnan asukasluku vuonna 2014 oli 617. Kunta kuuluu departementissaan Saint-Gaultierin kantoniin Le Blancin arrondissementissa.
Saint-Benoît-du-Sault kuuluu kauneimpien ranskalaiskylien järjestöön "Les Plus Beaux Villages de France". Samassa departementissa noin 30 kilometriä itäkoilliseen sijaitsee toinen järjestön jäseneksi päässyt kylä, Gargilesse-Dampierre.
Kyösti Kiuasmaa
Kyösti Pärttyli Kiuasmaa, sukunimi vuoteen 1954 "Kiuru" (s. 25. elokuuta 1930 Jääski) on suomalainen apulaisprofessori ja historiantutkija.
Kiuasmaan vanhemmat olivat teknikko Juho Kiuru ja kirjanpitäjä Tyyni Johanna Virta. Hän pääsi ylioppilaaksi 1951 ja valmistui filosofian kandidaatiksi 1955, lisensiaatiksi 1959 ja tohtoriksi 1962.
Kiuasmaa oli tamperelaisen Kalevan yhteiskoulun historian, yhteiskuntaopin ja kansantaloustieteen opettajana 1958–1962 ja sen jälkeen Tampereen normaalilyseossa historian vt. yliopettajana 1962–1963, vakinaisena yliopettajana vuodesta 1963 sekä vararehtorina 1964–1974. Hän oli Tampereen yliopistossa historian luennoitsijana 1964–1967, Suomen historian dosenttina vuodesta 1967 sekä vt. apulaisprofessorina 1972–1973. Kiuasmaa toimi Tampereen opettajankoulutuslaitoksen humanististen aineiden didaktiikan apulaisprofessorina vuodesta 1974 alkaen. Kanta-Hämeen kesäyliopiston rehtorina Kiuasmaa oli 1974–1976.
Candes-Saint-Martin
Candes-Saint-Martin [kɑ̃d.sɛ̃.maʁ.tɛ̃] on kunta Keski-Ranskan hallintoalueella Indre-et-Loiren departementissa. Loiren laaksossa sijaitsevan kunnan asukasluku vuonna 2014 oli 617. Kunta kuuluu departementissaan Chinonin kantoniin Chinonin arrondissementissa.
Candes-Saint-Martin kuuluu kauneimpien ranskalaiskylien järjestöön "Les Plus Beaux Villages de France". Samassa departementissa noin 35 kilometriä itäkaakkoon sijaitsee toinen järjestön jäseneksi päässyt kylä, Crissay-sur-Manse.
GP2 Bahrainin Grand Prix 2012
GP2 Bahrainin Grand Prix 2012 oli GP2-kauden 2012 toinen osakilpailu, joka ajettiin 21.–22. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.
Lauantain kilpailun voittoon ajoi DAMS -tallin kuljettaja Davide Valsecchi. Sunnuntain kilpailun voitti myös Valsecchi.
Bahraininin toinen kilpailu ajettiin 27.–28. huhtikuuta, joka oli kauden kolmas osakilpailu.
Perjantain kilpailun voittoon ajoi DAMS -tallin kuljettaja Davide Valsecchi. Lauantain kilpailun voitti Rapax -tallin Tom Dillmann.
Yoon Ha Lee
Yoon Ha Lee (s. 26. tammikuuta 1979) on korean-yhdysvaltalainen tieteiskirjailija.
Hänen esikoisteoksensa "Ninefox Gambit" on voittanut Locus-palkinnon.
Hän on ollut ehdolla Hugo-palkinnolle vuonna 2017.
Crissay-sur-Manse
Crissay-sur-Manse on Ranskan kunta Keski-Ranskan hallintoalueella Indre-et-Loiren departementissa. Noin 40 kilometriä lounaaseen Toursin kaupungista sijaitsevan kunnan asukasluku vuonna 2014 oli 101. Kunta kuuluu departementissaan Chinonin kantoniin Chinonin arrondissementissa.
Loire-jokeen virtaavan Viennen sivujoki Manse kulkee Crissay-sur-Mansen läpi.
Kunta kuuluu kauneimpien ranskalaiskylien järjestöön "Les Plus Beaux Villages de France". Samassa departementissa noin 35 kilometriä länsilounaaseen sijaitsee toinen järjestön jäseneksi päässyt kylä, Candes-Saint-Martin.
Tikankontit
Tikankontit ("Cypripedium") on kasvisuku kämmekkäkasvien heimossa. Suvussa on 52 lajia ja lisäksi monia risteymälajeja.
Tikankontteja kasvaa luonnonvaraisena Maan pohjoisella puolella, Euraasiassa ja Pohjois- ja Keski-Amerikassa. Lajeista yksi, lehtotikankontti ("Cypripedium calceolus"), kasvaa lähes koko Euroopassa länsirannikolle asti, mutta on monista maista hävinnyt kokonaan ihmistoiminnan vuoksi. Kahden pääosin aasialaisen lajin, "Cypripedium guttatum" ja "Cypripedium macranthos", luontainen levinneisyys yltää Venäjän Euroopan puoleiseen osaan asti. Suurin tikankonttien lajirunsaus on Kiinassa, missä kasvaa noin 35 lajia, enimmäkseen endeemisenä.
Tohvelikämmekät
Tohvelikämmekät ("Phragmipedium") on kasvisuku kämmekkäkasvien heimossa. Suvussa on 24 lajia. Tohvelikämmeköitä kasvaa luonnonvaraisena Amerikassa Meksikon eteläosasta trooppiseen Etelä-Amerikkaan. Suvun tyyppilaji on Perussa ja Boliviassa esiintyvä laji "Phragmipedium caudatum". Tohvelikämmeköitä kasvatetaan myös huonekasveina.
Samoilihan yhteentörmäys
Samoilihan yhteentörmäys tapahtui 9. syyskuuta 1994, kun Gromovin lentotekniikan tutkimusinstituutin Tupolev Tu-134AK ja Tupolevin omistama Tu-22M3-LL törmäsivät toisiinsa lähellä Samoilihan kylää Šaturan piirissä Venäjällä. Tu-134 vaurioitui törmäyksessä pahasti. Se syöksyi maahan ja kaikki kahdeksan kyydissä ollutta kuolivat. Tu-22 kärsi myös jonkin verran vaurioita, mutta miehistö sai laskeuduttua turvallisesti.
Tu-134, joka oli varustettu niin sanotuksi ”lentäväksi laboratorioksi”, kuvasi infrapunakameralla Tu-22:n uudistetun siiven yli kulkevaa ilmavirtaa, kun koneet törmäsivät 3 000 metrin korkeudessa. Tu-134:n pyrstö vaurioitui ja kone syöksyi soiseen metsään. Kaikki kahdeksan koneessa ollutta kuolivat. Tu-22:n keula vaurioitui, mutta miehistö onnistui laskeutumaan turvallisesti.
Onnettomuuden syyksi todettiin miehistön virhe.
GP2 Britannian Grand Prix 2012
GP2 Britannian Grand Prix 2012 oli GP2-kauden 2012 seitsemäs osakilpailu, joka ajettiin 7.–8. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voittoon ajoi Lotus GP -tallin kuljettaja Esteban Gutiérrez. Sunnuntain kilpailun voitti Arden International -tallin Luiz Razia.
N. K. Jemisin
Nora K. Jemisin (s. 19. syyskuuta 1972) on yhdysvaltalainen kirjailija. Hänen "The Broken Earth" -trilogiaan kuuluva teoksensa "The Fifth Season" voitti parhaan romaanin Hugo-palkinnon vuonna 2016. Saman trilogian toinen osa "The Obelisk Gate" voitti Hugo-palkinnon vuonna 2017 ja kolmas osa "The Stone Sky" vuonna 2018. Kolmas osa sai myös parhaan romaanin Nebula-palkinnon 2017.
Minun jouluni
Minun jouluni voi tarkoittaa:
Britannian Grand Prix 2017
Britannian Grand Prix 2017 (virallisesti 2017 Formula 1 Rolex British Grand Prix) oli Formula 1 -kauden kymmenes osakilpailu, joka ajettiin 16. heinäkuuta Silverstonen moottoriradalla Englannissa Yhdistyneessä kuningaskunnassa.
Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat on tarkoitettu märälle radalle. Pirelli valitsi kauden 2017 kymmenenteen osakilpailuun kuivan kelin rengasseoksista punaraitaiset superpehmeät renkaat, keltaraitaiset pehmeät renkaat sekä valkoraitaiset keskikovat renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.
GP2 Espanjan Grand Prix 2012
GP2 Espanjan Grand Prix 2012 oli GP2-kauden 2012 neljäs osakilpailu, joka ajettiin 12.–13. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voittoon ajoi Caterham Racing -tallin kuljettaja Giedo van der Garde. Sunnuntain kilpailun voitti Arden International -tallin Luiz Razia.
Cessna 140
Cessna 120, 140, ja 140A ovat Yhdysvaltalaisia yksimoottorisia, kaksipaikkaisia kevyitä yleisilmailukoneita joiden tuotanto alkoi 1946. Tuotanto päättyi 1951, ja sitä seurasi Cessna 150 vuonna 1959. Koneita valmistettiin yhteensä 7 664 kappaletta.
140-malli oli päämalli. Koneeseen kuului kaikki sähkölaitteet sekä takamatkustajan sivuikkunat. Moottorivaihtoehtoina oli joko Continental C-85-12 tai C-85-12F ilmajäähdytteinen, nelisylinterinen mäntämoottori. Mallissa oli metallinen runko sekä kangassiivet.
140A oli 140 paranneltu malli, joka julkistettiin 1949. Suurimpina eroina 140 voidaan pitää alumiinipäällysteisiä siipiä sekä siiven rakenteen muutosta yksirunkoiseksi aikasempien mallien kangaspäällysteisien kaksois "V" runkojen sijaan. Moottorivaihtoehtoina oli joko Continental C-90-12F tai C-90-14F. Näistä parannuksista huolimatta 140-mallien myynnit tippuivat ja 140A-malli myi vain seitsemän prosenttia koko 140-mallien myynnistä.
120-malli oli 140 taloudellisempi malli. Se sisälti saman mottorin kuin 140, mutta siitä puuttui laskusiivekkeet. Takamatkustajan "D" sivuikkunat sekä sähköjärjestelmät olivat valinnaisia. Kaikilla lisäosilla 120 ei eroasi lähes mitenkään 140 muuten kuin puuttuvilla laskusiivekkeillä. Valmistus lopetettiin 1949 ja korvattiin 140A-mallilla.
Computer Bismarck
Computer Bismarck on Strategic Simulationsin vuonna julkaisema sotastrategiapeli.
Peli on ensimmäisiä historiaa käsittelevistä strategiapeleistä tietokoneille. Pelissä metsästetään taistelulaiva Bismarckia, jota ohjaa tietokone.
Pelin lähdekoodit on luovutettu International Center for the History of Electronic Gamesin säilöttäväksi.
Avalon Hill oli julkaissut lautapelin samasta aiheesta, joka johti vuonna 1984 lakikiistaan.
Sit-in
Sit-in tai sit-down on väkivallaton mielenosoituksen tai protestin muoto, jossa mieltä ilmaistaan asettumalla aloilleen jollekin julkiselle alueelle. Sit-in-mielenosoitukselle on tyypillistä, että mielenosoittajat pysyvät samassa paikassa, kunnes heidät poistetaan tai heidän vaatimuksiinsa vastataan.
Ensimmäiset sit-in-mielenosoitukset nähtiin Yhdysvalloissa 1930-luvun lopulla.
Vuonna 1969 Yoko Ono ja John Lennon pitivät kaksi viikon kestänyttä "Bed-in"-nimistä sit-in-mielenosoitusta, joissa he viettivät viikon putkeen hotellihuoneen sängyssä. Protestit olivat väkivallattomia mielenilmauksia sotaa vastaan ja rauhan puolesta.
GP2 Espanjan Grand Prix 2016
GP2 Espanjan Grand Prix 2016 oli GP2-kauden 2016 ensimmäinen osakilpailu, joka ajettiin 14.–15. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
R-A-K-A-S
R-A-K-A-S on Jukka Kuoppamäen säveltämä ja Chrisse Johanssonin sanoittama musiikkikappale, jonka Tapani Kansa levytti vuonna 1976. Kappale ilmestyi samana vuonna ”Melina”-singlen b-puolella ja vuonna 1977 albumilla "Mistä rakkaus alkoi". ”R-A-K-A-S” nousi tammikuussa 1977 Suomen listaykköseksi 13 viikon ajaksi.
Sanoittaja Chrisse Johansson oli alun perin tehnyt kappaleen tekstin suomennokseksi ”Ballerino”-nimiseen espanjalaiseen kappaleeseen. Johanssonin edustama levy-yhtiö Scandia-Musiikki kuitenkin menetti sen käännösoikeudet EMI:lle, jolloin kappaleen levytti Juha Vainion sanoittamalla tekstillä Marion nimellä ”Kylähäät”. Tapahtuneen vuoksi Johansson pyysi Jukka Kuoppamäkeä tekemään hieman samantyylisen sävellyksen, jossa hänen sanoitustaan voitaisiin käyttää. Kappaleen tuotti Johansson ja sovitti Olli Heikkilä. Valmiin kappaleen levytti vastentahtoisesti Tapani Kansa.Pennanen: s. 22–23.
Kappale ilmestyi vuonna 1976 Tapani Kansan singlellä, jonka A-puolella oli ”Melina”. Singlen julkaisi Scandia sarjanumerolla KS 964. Lisäksi ”R-A-K-A-S” julkaistiin vuonna 1977 Kansan "Mistä rakkaus alkoi" -albumin päätösraitana.
”R-A-K-A-S”-kappaleesta tuli Suomessa suuri hitti. Se nousi listalle marraskuussa 1976 ja ylsi tammikuussa 1977 listaykköseksi kaikkiaan 13 viikon ajaksi. Kappale pääsi kärkeen myös jukeboxien soitetuimpien levyjen listalla. Timo Pennasen "Sisältää hitin" -kirjan mukaan ”R-A-K-A-S” oli Suomessa vuoden 1977 neljänneksi suurin hitti. Ennen ”R-A-K-A-S”-kappaleen nousua listaykköseksi kärjessä oli ollut ”Kylähäät” kuuden viikon ajan.
Kappaleen muita levyttäjiä ovat olleet Jarmo Kalke (1976), Pertti Gröönroos (1977), Jörgen Petersen (1977) ja Arto Nuotio (1977). Tapani Kansa levytti kappaleesta uudet versiot vuosina 1982, 1991 ja 1992.
GP2 Itävallan Grand Prix 2016
GP2 Itävallan Grand Prix 2016 oli GP2-kauden 2016 neljäs osakilpailu, joka ajettiin 2.–3. heinäkuuta Red Bull Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.
GP2 Euroopan Grand Prix 2016
GP2 Euroopan Grand Prix 2016 oli GP2-kauden 2016 kolmas osakilpailu, joka ajettiin 18.–19. kesäkuuta Bakun katuradalla Azerbaidžanissa. Kilpailu ajettiin Formula 1:sten Euroopan GP:n ohessa.
GP2 Saksan Grand Prix 2016
GP2 Saksan Grand Prix 2016 oli GP2-kauden 2016 seitsemäs osakilpailu, joka ajettiin 30.–31. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
GP2 Belgian Grand Prix 2016
GP2 Belgian Grand Prix 2016 oli GP2-kauden 2016 kahdeksas osakilpailu, joka ajettiin 27.–28. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.
GP2 Britannian Grand Prix 2016
GP2 Britannian Grand Prix 2016 oli GP2-kauden 2016 viides osakilpailu, joka ajettiin 9.–10. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
GP2 Unkarin Grand Prix 2016
GP2 Unkarin Grand Prix 2016 oli GP2-kauden 2016 kuudes osakilpailu, joka ajettiin 23.–24. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
GP2 Monacon Grand Prix 2013
GP2 Monacon Grand Prix 2013 oli GP2-kauden 2013 neljäs osakilpailu, joka ajettiin 24.–25. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.
Kansallisen divisioonan kausi 2017
Kansallisen divisioonan kausi 2017 oli Moldovan jalkapallon ylimmän sarjatason 27. kausi. Se alkoi 8. heinäkuuta 2017 ja päättyi 23. marraskuuta 2017. Kauden alussa hallitseva mestarijoukkue oli Sheriff Tiraspol.
GP2 Monacon Grand Prix 2016
GP2 Monacon Grand Prix 2016 oli GP2-kauden 2016 toinen osakilpailu, joka ajettiin 27.–28. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.
GP2 Italian Grand Prix 2016
GP2 Italian Grand Prix 2016 oli GP2-kauden 2016 yhdeksäs osakilpailu, joka ajettiin 3.–4. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Cagliarin metropolikaupunki
Cagliarin metropolikaupunki () on maakuntatason hallinnollinen alue Sardinian hallintoalueella Italiassa.
Cagliarin metropolikaupungin pinta-ala on 1 249 km ja asukasluku noin 430 000. Metropolikaupunki muodostuu 17 kunnasta, ja sen pääkaupunki on Cagliari. Metropolikaupunki sijaitsee Sardinian saaren etäläosissa.
Cagliarin metropolikaupunki korvasi vuoden 2017 alusta alkaen Cagliarin maakunnan.
Tommi Aro
Tommi Aro (s. 8. kesäkuuta 1986) on suomalainen salibandyn pelaaja ja maailmanmestari. Lamminen edustaa seuratasolla helsinkiläistä EräViikinkejä. Aro on pelipaikaltaan puolustaja.
Aro aloitti ammattilaisuransa Salibandyliigassa HIFKissä kaudella 2004–2005. Hän pelasi HIFK:issä kolme kautta, joissa saavutti 78 runkosarjaottelussa 21 maalia ja 26 syöttöpistettä. Kaudeksi 2007–2008 Aro siirtyi espoolaiseen Erään, jossa pelasi kahdeksan kautta. Kaudella 2008–2009 Aro pelasi viisi ottelua Erä Akatemiassa Divaria. Erässä hän saavutti kaksi SM-hopeaa ja yhden SM-pronssin. Aro pelasi Erässä yhteensä 153 runkosarjaottelua, joissa teki 42 maalia ja 75 syöttöpistettä. Pudotuspeleissä hän teki Erälle 10 maalia ja 13 syöttöpistettä 51 ottelussa. Erä fuusioitui SSV:n kanssa vuonna 2017, minkä jälkeen Aro siirtyi muodostuneeseen EräViikinkeihin. EräViikingeissä hän on pelannut 24 runkosarjaottelua, joissa on tehnyt yhden maalin ja 14 syöttöpistettä. Pudotuspeleissä hän on pelannut 12 ottelua, joissa on tehnyt kolme maalia ja yhdeksän syöttöpistettä. Hän saavutti ensimmäisellä kaudella EräViikinkien kanssa SM-hopeaa.
Aro debytoi Suomen aikuisten maajoukkueessa vuonna 2011. Hän oli mukana Suomen maajoukkueessa Riian MM-kilpailuissa 2016, joissa Suomi saavutti maailmanmestaruuden. Aro on pelannut maajoukkueessa 34 ottelua, joissa on tehnyt kaksi maalia ja seitsemän syöttöpistettä.
GP2 Monacon Grand Prix 2012
GP2 Monacon Grand Prix 2012 oli GP2-kauden 2012 viides osakilpailu, joka ajettiin 25.–26. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.
Jonne Junkkarinen
Jonne Junkkarinen (s. 18. syyskuuta 1990) on suomalainen salibandyn pelaaja ja maailmanmestari. Junkkarinen edustaa seuratasolla jyväskyläläistä Happeeta. Pelipaikaltaan hän on puolustaja.
Junkkarinen aloitti ammattilaisuransa Salibandyliigassa kaudella 2010–2011 jyväskyläläisessä Happeessa, jossa on pelannut koko ammattilaisuransa. Hän on tehnyt 147 runkosarjaottelussa 25 maalia ja antanut 57 syöttöpistettä. Pudotuspeleissä Junkkarinen on tehnyt 11 maalia ja 15 syöttöpistettä 58 ottelussa. Hän on saavuttanut yhden SM-kullan, yhden SM-hopean ja yhden SM-pronssin.
Junkkarinen debytoi Suomen maajoukkueessa vuonna 2013. Hän oli mukana Riian MM-kilpailuissa 2016, jossa saavutti maailmanmestaruuden. Junkkarinen on pelannut maajoukkueessa 31 ottelua, joissa on tehnyt seitsemän maalia ja antanut seitsemän maalisyöttöä.
Luettelo Yhdistyneiden kansakuntien turvallisuusneuvoston päätöslauselmista (1953–1965)
Tämä on luettelo Yhdistyneiden kansakuntien turvallisuusneuvoston päätöslauselmista 101–200, jotka hyväksyttiin 24. marraskuua, 1953 ja 15. maaliskuuta 1965. välisenä aikana.
The Parable of Arable Land
The Parable of Arable Land on The Red Crayolan -esikoisalbumi, joka julkaistiin vuonna 1967. Levyllä vierailee 13th Floor Elevatorsin Roky Erickson.
Kaikki kappaleet Barthelme, Thompson ja Cunningham.
Eemeli Peltonen
Eemeli Peltonen (s. 15. syyskuuta 1994 Kerava) on suomalainen poliitikko. Hän on toiminut Järvenpään kaupunginvaltuutettuna vuodesta 2013 ja kaupunginvaltuuston puheenjohtajana vuodesta 2017. Kuntalehden mukaan Peltonen on vaalikaudella 2017-2021 Suomen nuorin valtuuston puheenjohtaja.
Vuosina 2013-2017 Peltonen toimi Järvenpään sivistys- ja vapaa-aikalautakunnan puheenjohtajana. Vuoden 2012 kuntavaaleissa Peltonen keräsi ensikertalaisena 153 ääntä, ollen puolueensa viidenneksi suosituin ehdokas. Kevään 2017 kuntavaaleissa Peltonen oli 390 äänellä puolueensa ääniharava ja koko kaupungin viidenneksi suosituin ehdokas.
Puoluekannaltaan Peltonen on sosialidemokraatti. Hän on toiminut SDP:n puoluevaltuuston jäsenenä vuodesta 2014 ja Demarinuorten ensimmäisenä varapuheenjohtajana vuodesta 2016. Vuosina 2014-2015 Peltonen toimi Uudenmaan Demarinuorten puheenjohtajana.
Peltonen aloitti keväällä 2014 yleisen valtio-opin opinnot Helsingin yliopistossa. Hän on työskennellyt syksystä 2015 sosialidemokraattisessa eduskuntaryhmässä kansanedustajien Mika Kari ja Joona Räsänen avustajana. Aikaisemmin Peltonen on toiminut SDP:n puoluelehti Demokraatin kesätoimittajana.
Sardinia (täsmennyssivu)
Sardinia tarkoittaa seuraavia asioita:
Rk (vaunusarja)
Rk on VR:n pikajunissa käyttämä ravintolavaunutyyppi. Vaunun markkinointinimi on Kultainen Kulkuri.
Rk-vaunut liikennöivät pohjoisen Suomen pikajunissa:Rk-vaunuja käytetään myös erilaisissa tilausjunissa.
Nitroetaani
Nitroetaani (CHNO) on nitroalkaaneihin kuuluva orgaaninen yhdiste. Yhdistettä voidaan käyttää muun muassa liuottimena, orgaanisen kemian synteeseissä lähtöaineena ja polttoaineena.
Nitroetaani on huoneenlämpötilassa väritöntä nestettä ja sillä on miellyttävä hedelmäinen tuoksu. Yhdiste liukenee kohtalaisesti veteen ja hyvin moniin orgaanisiin liuottimiin esimerkiksi etanoliin, dietyylieetteriin, asetoniin ja kloroformiin. Se myös muodostaa atseotrooppisia seoksia useiden orgaanisten liuottimien kanssa. Puhdasta vettä paremmin nitroetaani liukenee emästen vesiliuoksiin vesiliukoisten suolojen muodostumisen vuoksi. Nitroetaani on myrkyllistä ja ärsyttää ihoa, silmiä ja hengitysteitä. Happojen ja emästen kanssa nitroetaani muodostaa mahdollisesti iskusta räjähtäviä seoksia.
Nitroetaani valmistetaan nitraamalla propaania typpihapolla noin 410–420 °C:n lämpötilassa. Tässä reaktiossa muodostuu lisäksi nitrometaania, nitropropaania ja 2-nitropropaania. Nitroetaanin osuus on noin 10 %. Eri nitroalkaanit erotetaan toisistaan tislaamalla. Laboratoriomittakaavassa ainetta voidaan valmistaa dietyylisulfaatin ja natriumnitriitin välisellä reaktiolla.
Nitroetaania voidaan käyttää liuottimena esimerkiksi painomusteissa. Yhdiste reagoi aldehydien ja ketonien kanssa Henry-reaktiolla, ja muodostuvia tuotteita käytetään muun muassa lääkkeinä kuten metyylidopaa, hyönteismyrkkyinä, muovinpehmentiminä ja pinta-aktiivisina aineina. Yhdistettä voidaan käyttää yhdessä nitrometaanin kanssa räjähdysaineena ja polttoaineena eräissä sovellutuksissa.